Diari Oficial de la Generalitat Valenciana


Sumari del DOGV 9751, del 22-12-2023 (2023/12791)

RESOLUCIÓ d'11de desembre de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12151


Data del document
:   11-12-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ d'11de desembre de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2023/12116]  
El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:  
  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d'aquest procés selectiu s'ha d'ajustar al qual disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
  
També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.  
1.3. Els processos selectius que es realitzen en cada convocatòria tenen lloc mitjançant un concurs que consisteix en la valoració dels mèrits i la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals de les persones aspirants  
Per a ser admeses, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les quals figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial qual n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l`equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits. https://links.uv.es/0AWddjI  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmeses a sanció disciplinària o condemna penal qual els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing\_es. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: xqmtiyd@wf.ll.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el curriculum vitae en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen confrontats en aquest moment del procediment; n'hi ha prou amb la declaració responsable de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
  
5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al qual disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1. Acabament o esgotament de la consignació pressupostària.  
7.3.2. Acabament de les tasques consignades al lloc de l'empleat o empleada dins del projecte.  
7.3.3. Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Clàusula d'idioma  
El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per a la seua interpretació en cas de discrepància la versió en castellà.  
  
Desena. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 11 de desembre de 2023.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
  
Projecte: « MRR/Mejora de la infraestructura verde urbana para promocionar una biodiversidad de alta calidad: el carbonero común como especie modelo para el urbanismo. CPI-23-771». Cofinançat per l'Agència Estatal d'Investigació - AEI -, pel Ministeri de Ciència i Innovació i per la «Unió Europea - NextGenerationEU» - Pla de Recuperació Transformació i Resiliència.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 35 hores setmanals.  
1.3. Funcions i tasques que s'han de desenvolupar:  
- Manteniment i gestió del material de laboratori.  
- Revisió periòdica i manteniment de la instrumentació analítica.  
  
- Tractaments de digestió àcida de les mostres de plomes.  
- Anàlisi de plomes per tècniques espectroscòpiques atòmiques (FAAS, ICP-MS, CV-AFS).  
- Col·laboració en el maneig i gestió de la base de dades.  
- Presa de dades sobre contaminació lumínica en els punts de mostreig i tractament matemàtics dels mateixos.  
- Col·laboració en la redacció d'informes i treballs científics.  
1.4. Objecte i Període: suport a les tasques d'investigació del projecte, tant en el camp com en el laboratori.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: Grau en Química, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en el treball amb sistemes de digestió àcida de mostres.  
- Experiència en el treball amb les tècniques de detecció d'espectroscòpia atòmica.  
- Contribucions científiques relacionades amb el tractament de mostres sòlides.  
- Coneixements d'ús del paquet estadístic «r».  
- Formació en temes relacionats amb seguretat al laboratori.  
- Coneixements d'ús de Sistemes d'Informació Geogràfica  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Joaquin Baixeras Almela, professor del Departament de Zoologia.  
Vocal 1: Emilio Barba Campos, professor del Departament de Microbiologia i Ecologia.  
Vocal 2: Alicia Forment Aliaga, professora del Departament de Química Inorgànica.  
Vocal 3: Maria José Carmona Navarro, professora del Departament de Microbiologia i Ecologia.  
Secretari: Angel Enrique Morales Rubio, professor del Departament de Química Analítica.  
  
4. Comissió avaluadora suplent  
President: Emilio Iranzo Garcia, professor del Departament de Geografia.  
Vocal 1: Raquel Pilar Ortells Bañeres, professora del Departament de Microbiologia i Ecologia.  
Vocal 2: Rosario Gil Garcia, professora del Departament de Genètica.  
Vocal 3: Ghaleb Fansa Saleh, professor del Departament de Geografia.  
Secretari: Ferran Palero Pastor, professor del Departament de Genètica.  
  
Per a les comunicacions i qualsevol problema que puga sorgir, la comissió avaluadora té la seu en l'Institut Cavanilles de Biodiversitat i Biologia Evolutiva (ICBiBE) de la Universitat de València.  
  
  
  
ANNEX II  
  
Projecte: «MRR/Sensores Optomecánicos en fibra óptica para la transición ecológica. CPI-13-772». Cofinançat per l'Agència Estatal d'Investigació - AEI -, pel Ministeri de Ciència i Innovació i per la «Unió Europea - NextGenerationEU» - Pla de Recuperació Transformació i Resiliència.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:  
- Desenvolupament de software.  
- Redacció d'informes.  
1.4. Objecte i Període: suport al desenvolupament d'eines de modelització de la propagació no lineal de polsos de llum.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: Grau en Física, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Formació i experiència en dispositius fotònics i optomecànics.  
  
- Formació i experiència en els efectes de la dispersió cromàtica a la propagació no lineal de polsos de llum en guies d'ona.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Pascual Martínez Pastor, professor del Departament de Física Aplicada i Electromagnetisme.  
Vocal 1: Antonio Diez Cremades, professor del Departament de Física Aplicada i Electromagnetisme.  
Vocal 2: Alicia Forment Aliaga, professora del Departament de Química Inorgànica.  
Vocal 3: Martina Delgado Pinar, professora del Departament de Física Aplicada i Electromagnetisme.  
Secretari: Miguel Vicente Andres Bou, professor del Departament de Física Aplicada i Electromagnetisme.  
  
4. Comissió avaluadora suplent  
President: Juan Francisco Sánchez Royo, professor del Departament de Física Aplicada i Electromagnetisme.  
Vocal 1: José Luis Cruz Muñoz, professor del Departament de Física Aplicada i Electromagnetisme.  
Vocal 2: Rosario Gil García, professora del Departament de Genètica.  
Vocal 3: Enrique Silvestre Mora, professor del Departament d'Òptica i Optometria i Ciències de la Visió.  
Secretària: Chantal Maria Ferrer Roca, professora del Departament de Física Aplicada i Electromagnetisme.  
  
Per a les comunicacions i qualsevol problema que puga sorgir, la comissió avaluadora té la seu en l'Insitut Univesitari de Ciència dels Materials (ICMUV) de la Universitat de València.  
  
  
ANNEX III  
  
Projecte: «MRR/Diseño de metodologías para la estimación de flujos de carbono en humedales mediterráneos para promover la comercialización y usos institucionales de créditos de carbono. CPI-23-773». Cofinançat per l'Agència Estatal d'Investigació - AEI -, pel Ministeri de Ciència i Innovació i per la «Unió Europea - NextGenerationEU» - Pla de Recuperació Transformació i Resiliència.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E029.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Disseny de metodologies per a l'estimació de fluxos de carboni en aiguamolls mediterranis per promoure la comercialització i usos institucionals de crèdits de carboni.  
- Treball de camp i de laboratori, incloent mostreig i experimentació en aiguamolls naturals i artificials de depuració.  
- Avaluació de processos biogeoquímics i, en especial, de balanços de carboni en aiguamolls naturals i artificials.  
- Caracterització de les diferents fraccions de carboni, orgànic i inorgànic en les formes particulades i dissoltes, tant en aigua com en sediment, i de les transformacions i dinàmica d'aquestes mitjançant tècniques fluoromètriques.  
- Estudis sobre l'abundància i l'activitat potencial de la microbiota.  
  
- Determinació de les concentracions de diversos compostos dissolts a l'aigua.  
- Transferència de resultats (reunions, elaboració d'informes, publicacions, etc.).  
Les funcions i les tasques inclouran treball de camp en llocs naturals i, ocasionalment, en laboratoris d'altres entitats de recerca diferents de la UVEG.  
1.4. Objecte i Període: realització de treballs de camp i laboratori del projecte.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: Grau en Biologia, o en Ciències Ambientals, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Doctorat en Ciències Biològiques i experiència post-doctoral.  
- Publicacions científiques SCI de limnologia i ecologia microbiana.  
- Capacitat didàctica i de formació, acreditada mitjançant docència oficial, preferiblement universitària, direcció de treballs acadèmics (fi de grau, màster i tesis doctorals).  
- Estades a centres de recerca relacionades amb la limnologia, col·laboracions formals amb centres de recerca internacionals i xarxes de cooperació.  
- Participació en projectes de recerca en convocatòries oficials nacionals i europees relacionades amb el paper de les zones humides en l'intercanvi de gasos d'efecte hivernacle amb l'atmosfera.  
  
- Avaluacions ANECA positives a l'activitat docent i investigadora a l'àrea d'Ecologia.  
- Experiència en redacció d'informes cientificotècnics per a suport a la gestió d'espais naturals i transferència de tecnologia.  
- Presentació de ponències a congressos científics.  
- Premis obtinguts en l'àmbit científic i acadèmic.  
- Experiència en estudis sobre el funcionament ecològic de les zones humides, càlcul dels balanços d'emissió/captació de carboni i el potencial de mitigació.  
- Capacitat de coordinar i dirigir personal en formació (ex., tutoria de pràctiques d'empresa, etc.)  
- Experiència en la caracterització fisicoquímica i bioquímica de les aigües, i anàlisi de les dades mitjançant l'ús d'estadística multivariant.  
  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Joaquin Baixeras Almela, professor del Departament de Zoologia.  
Vocal 1: Antonio Camacho González, professor del Departament de Microbiologia i Ecologia.  
Vocal 2: Jesus Muñoz Bertomeu, professor del Departament de Biologia Vegetal.  
Vocal 3: Maria Teresa Anton Pardo, professora del Departament de Microbiologia i Ecologia.  
Secretària: Maria José Carmona Navarro, professora del Departament de Microbiologia i Ecologia.  
  
4. Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBiBE) de la Universitat de València.  
ANNEX IV  
  
Projecte: «MRR/Impacto de los contaminantes en la emisión de GEI y la capacidad de secuestro de C relacionada con la biodiversidad de los humedales mediterráneos: un enfoque experimental. CPI-23-774». Cofinançat per l'Agència Estatal d'Investigació - AEI -, pel Ministeri de Ciència i Innovació i per la «Unió Europea - NextGenerationEU» - Pla de Recuperació Transformació i Resiliència.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E029.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Determinació de les estratègies de selecció de mètodes moleculars més adequats, durant el disseny experimental i l'anàlisi.  
- Recol·lecció de material biològic.  
- Preparació de les solucions i reactius necessaris per a la fixació i processament de les mostres recol·lectades.  
- Extracció i processament del DNA de les mostres recol·lectades, incloent-ne la purificació per a la seqüenciació.  
- Realització de les anàlisis bioinformàtiques i estadístiques necessàries per a l'obtenció de seqüències purificades i filtrades, obtenció d'unitats taxonòmiques operatives (ZOTUs), així com de la taxonomia associada a les seqüències (SILVA138, RDP), i la seva anàlisi funcional.  
- Anàlisi mitjançant diferents tècniques de camp i laboratori, prèvia posada a punt dels mètodes i validació, per a l'obtenció de dades ambientals associades a les mostres d'organismes recol·lectades.  
- Anàlisi estadística d'aquestes dades.  
- Redacció d'informes i lliurables del projecte, i presentació d'informes periòdics a reunions convocades expressament.  
- Presentació de resultats a congressos científics i participació en l'elaboració d'articles científics.  
Les funcions i les tasques inclouran treball de camp en llocs naturals i, ocasionalment, en laboratoris d'altres entitats de recerca diferents de la UVEG.  
1.4. Objecte i Període: realització de treballs de camp i laboratori del projecte.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: Grau en Biologia, o en Ciències Ambientals, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Tesi doctoral en ecologia microbiana.  
- DEA o equivalent a l'àrea de Biodiversitat.  
- Publicacions en revistes científiques SCI al camp de la Limnologia i Ecologia Molecular Microbiana, especialment relacionades amb tècniques de seqüenciació massiva (Next-Generation Sequencing, NGS) i amb la mesura de fluxos de gasos d'efecte hivernacle en ecosistemes aquàtics.  
- Experiència en l'organització logística de campanyes limnològiques i en la caracterització d'aigua i sediment en sistemes aquàtics epicontinentals.  
- Experiència en la caracterització molecular de les poblacions d'organismes aquàtics, mostreig i tècniques d'extracció de DNA purificat.  
  
- Coneixements avançats en bioinformàtica i estadística, especialment en els fluxos de treball associats al processament de seqüències obtingudes per NGS.  
- Experiència en l'ús del llenguatge de programació R i Perl per a l'anàlisi bioinformàtica i estadística dels resultats obtinguts.  
- Experiència en la realització de mostrejos i processament de dades sobre biogeoquímica del carboni, taxes metabòliques i fluxos de gasos amb efecte d'hivernacle en ecosistemes aquàtics.  
- Experiència en l'obtenció de dades ambientals, ús de diferents tècniques de laboratori, espectrofotometria, citometria de flux, espectrofluorometria, volumetria, així com cromatografia liquida i de gasos.  
  
- Experiència en la preparació de ponències a congressos científics i redacció d'articles científics i d'informes tècnics.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Joaquin Baixeras Almela, professor del Departament de Zoologia.  
Vocal 1: Antonio Camacho Gonzalez, professor del Departament de Microbiologia i Ecologia.  
Vocal 2: Jesus Muñoz Bertomeu, professor del Departament de Biologia Vegetal.  
Vocal 3: Maria Teresa Anton Pardo, professora del Departament de Microbiologia i Ecologia.  
Secretària: Maria José Carmona Navarro, professora del Departament de Microbiologia i Ecologia.  
  
4. Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBiBE) de la Universitat de València.